《瓶簪绯桃》
宋代·张明中

谁向南园剪腻云，胆瓶微浸两枝春。
一家姊妹红装束，千种精枝粉淡匀。
只有低昂分大小，更无妍巧可俦伦。
绮窗书僻浑无耐，唤取渠侬作上宾。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。